**Աննա Գավալդա** (ֆր.՝ Anna Gavalda, դեկտեմբերի 9, 1970(1970-12-09), Բուլոն Բիյանկուր), ֆրանսիացի ճանաչված գրող։

Կենսագրություն
--------------

Աննա Գավալդան ծնվել է Փարիզի հեղինակավոր արվարձանում։ Ծնողների բաժանումից հետո 14 տարեկանից ապրել է պանսիոնում, հետագայում կրթություն ստացել Սորբոնում։ 1992 թվականին հաղթել է ազգային մրցույթում՝ գրելով լավագույն սիրո նամակը։ 1999 թվականին, լինելով դպրոցի ուսոցչուհի, լույս է ընծայում նովելների իր առաջին գիրքը «Ես ուզում եմ, որ ինչ-որ մեկն ինձ ինչ-որ տեղ սպասի», որը ջերմ ընդունվեց քննադատների կողմից։ Այս գրքի համար նա արժանացել է գրան պրիի։ «Ես ուզում եմ, որ ինչ-որ մեկն ինձ ինչ-որ տեղ սպասի» գիրքը թարգմանվել է շուրջ 30 լեզուներով, Աննային բերելով համաշխարհային ճանաչում։ Գավալդային մեծ հաջողություն են բերում «Ես նրան սիրում էի» և «Պարզապես միասին» վեպերը, վերջինս ստացել է ամենամեծ թվով մրցանակներ։ Երեք գրքերն էլ բեսթսելլեր են դարձել, և 2004-2008 թվականների ընթացքում վաճառվել համապատասխանաբար 1 885 000, 1 259 000 և 2 040 000 օրինակներով, բերելով հեղինակին 32 միլիոն եվրո։ 2007 թվականի մարտին էկրան է բարձրանում Կլոդ Բերի ֆիլմը, նկարահանված Աննայի Գավալդայի «Պարզապես միասին» վեպի հիման վրա, գլխավոր դերը մարմնավորում էր Օդրի Տոտուն։ Ֆրանսիացի կինոքննադատները մեծ ոգևորությամբ ընդունցին ֆիլմը։ 4 շաբաթվա ընթացքում այն դիտում է շուրջ երկու միլիոն մարդ։ Վեցերորդ ամենամյա կինոյի և գրականության ֆորումում, որն այդ տարի անկացվում էր Մոնակոյում, ֆիլմի ռեժիսորը արժանանում է մրցանակի՝ վեպի հետ լավագույն ադապտացիայի համար։ 2009 թվականին Իզաբել Բրայտմանը նկարահանում է ֆիլմ «Ես նրան սիրում էի» գրքի հիման վրա։ Հիմա Աննա Գավալդան ապրում է Մելյոնում, ամեն օր երեք ժամ նովելներ է գրում, հոդվածներ «Elle» ամսագրի համար և դաստիարակում երկու երեխաների։ «Գավալդան գրական սենսացիա է»- թերթ «Собеседник», «Աննայի նովելների ու վեպերի թեման հենց ինքը կյանքն է՝ իր բոլոր երանգներով»,-«Комсомольская правда»։

Ստեղծագործություններ
--------------------

 **Նովելների հավաքածու** 

* «Ես ուզում եմ, որ ինչ-որ մեկն ինձ ինչ-որ տեղ սպասի» (1999 թ. սեպտեմբեր)

 **Վեպեր** 

* «Ես նրան սիրում էի» (2003 թ. հոկտեմբեր, էկրանավորումը 2009 թ.)
* «Պարզապես միասին» (2003 թ. մարտ, էկրանավորումը 2007 թ.)
* «Պիտանկի մխիթարիչ փուլը» (մարտ 2008 թ.)
* «Ազատության համը» (օգոստոս 2010 թ.)
* «Բիլլի» (2014 թ.)

 **Վեպեր երիտասարդության համար** 

* 35 կգ հույս (2002 թ.)

Ծանոթագրություններ
------------------

1. 1 2  Internet Movie Database — 1990.
2. 1 2  Babelio (ֆր.) — 2007.
3. 1 2  Munzinger Personen (գերմ.)
4. ↑  LIBRIS — 2018.

Արտաքին հղումներ
----------------

* Анна Гавальда (ռուս.)
* Писатель Анна Гавальда: «В старости я устроюсь работать бабушкой в Эрмитаж» (ռուս.)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · ČSFD · Discogs · Internet Movie Database · ԿինոՊոիսկ |
|  |
| Բառարաններ և հանրագիտարաններ | Մեծ կատալոնական · Մեծ նորվեգական · Մեծ ռուսական |
|  |
| 

|  Չափորոշչային վերահսկողություն |
| --- |
|  |
| BIBSYS: 1030366 · BNC: a10858891 · BNE: XX1530142 · BNF: 135328718 · CONOR: 49829987 · GND: 123657598 · ICCU: LO1V193312 · ISNI: 0000 0001 2142 0766 · LCCN: nr99036114 · NDL: 00851836 · NKC: xx0009266 · NLP: a0000001602166 · NTA: 205122779 · NUKAT: n2003093616 · LIBRIS: 241277 · SUDOC: 050503553 · VIAF: 85363177 · WorldCat VIAF: 85363177 |

 |

 |